
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

277. Επέκταση περιοχής αρμοδιότητας Εταιρείας Ύ¬ 

δρευσης και Αποχέτευσης Πρωτεύουσας (Ε.Υ.Δ.Α.Π.) 
στη διοικητική περιφέρεια της Κοινότητας Πικερμίου 
Αττικής. 

278. Άσκηση Πειθαρχικού Ελέγχου των εργοληπτικών 

επιχειρήσεων και των στελεχών τους και συγκρό¬ 
τηση Πειθαρχικών Συμβουλίων στη Γενική Γραμμα- 
τεία Δημοσίων Έργων του ΥΠΕΧΩΔΕ. 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

Επέκταση περιοχής αρμοδιότητας Εταιρείας Ύδρευσης 

και Αποχέτευσης Πρωτεύουσας (ΕΎ.Δ.Α.Π) στη διοι¬ 
κητική περιφέρεια της Κοινότητας Πικερμίου Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 11 του άρθρου 1 του 
Ν. 1068/1980 "Περί συστάσεως ενιαίου φορέως υδρεύσε- 
ωςϋποχετευσεως Πρωτευούσης» (ΑΊ90). 

2. Την αριθ. 43/9.6.98 απόφαση του Κοινοτικού Συμβου¬ 
λίου της Κοινότητας Πικερμίου Αττικής για υπαγωγή της 
Κοινότητας στην περιοχή αρμοδιότητας της ΕΥΔΑΠ. 

3. Την απόφαση αριθ. 11727 της 13ης Ιανουάριου 1999 
Συνεδρίασης του Διοικητικού Συμβουλίου της ΕΥΔΑΠ για 
την επέκταση της αρμοδιότητας της ΕΥΔΑΠ στην περιο¬ 
χή Κοινότητας Πικερμίου Αττικής. 

4. Την αριθμ. Δ17α/03/09/Φ. 2.2/29.10.96 απόφαση του 
Πρωθυπουργού και Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων στους Υφυπουργούς Περιβάλλοντος, Χωροταξίας 
και Δημοσίων Έργων Χρίστο Βερελή και Θεόδωρο Καλιο- 
πάνο» (Β71006). 

5. Την αριθμ. 8211/8.3.99 (ΦΕΚ Β' 198/8.3.99) κοινή α¬ 


πόφαση του Πρωθυπουργού και της Υπουργού Εσωτερι¬ 
κών Δ.Δ. & Αποκέντρωσης για ανάθεση αρμοδιοτήτων 
της Υπουργού ΕΣ.Δ.Δ. & Α. στον Υφυπουργό ΕΣ.Δ.Δ. & Α. 
Γεώργιο Φλωρίδη. 

6. Τις διατάξεις του 'ρθρου 29Α του Ν. 1558/85 «Κυβέρ¬ 
νηση και Κυβερνητικά Όργανα, (Α7137) που προστέθηκε 

1 με το άρθρο 27 του Ν. 2081/92 (Α7154), όπως αντικατα- 
στάθηκε με το άρθρο 1 παρ. 2α του Ν. 2469/97 (Α' 38). 

7. Το γεγονός ότι από τις διτάξεις του διατάγματος αυ¬ 
τού δεν προκαλείται δαπάνη σε βάρος του κρατικού προ¬ 
ϋπολογισμού και του προϋπολογισμού της ΕΥΔΑΠ σ' αυ¬ 
τό το στάδιο. 

8. Την με αριθμ. 196/99 γνωμοδότηση του Συμβουλίου 
της Επικράτειας με πρόταση του Υπουργού Εθνικής Οι¬ 
κονομίας και των Υφυπουργών Εσωτερικών, Δημόσιας Δι¬ 
οίκησης και Αποκέντρωσης και Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Εγκρίνεται η αριθ. 11727 απόφαση της 688ης/13.1.99 
Συνεδρίασης του Διοικητικού Συμβουλίου της Εταιρείας 
Ύδρευσης και Αποχέτευσης Πρωτεύουσας (ΕΥΔΑΠ) για 
την επέκταση της αρμοδιότητας της Εταιρείας και στην 
περιοχή της Κοινότητας Πικερμίου Αττικής, η οποία έχει 
ως ακολούθως: 

ΔΙΟΙΚΗΤΙΚΟ ΣΥΜΒΟΥΛΙΟ 
ΑΠΟΦΑΣΗ 11727 

Το Διοικητικό Συμβούλιο, στην 688η Συνεδρίασή του, 
της 13ης Ιανουάριου 1999, αφού έλαβε υπόψη του: 
α. Την από 29.12.98 εισήγηση της Νομικής Υπηρεσίας, 
β. Την υπ’ αριθ. 43/1998 απόφαση του Κοινοτικού Συμ¬ 
βουλίου Πικερμίου, 

γ. Την εισήγηση του Διευθύνοντος Συμβούλου της 
Ε.Υ.Δ.Α.Π. Διονυσίου Ξένου, αποφάσισε: 

Εγκρίνει την επέκταση της αρμοδιότητας της Ε.Υ.Δ.Α.Π. 
στην περιοχή του της Κοινότητας Πικερμίου Αττικής και 
σε όλη την έκταση των διοικητικών της ορίων, σύμφωνα 
με τη διάταξη της παρ. 11 του άρθρου 1 του Ν. 1068/80. 

Άρθρο 2 

Η ισχύς του παρόντος Προεδρικού Διατάγματος αρχίζει 
από τη δημοσίευσή του στην Εφημερίδα της Κυβερνήσε- 
ως. 

Στον Υπουργό Περιβάλλοντος, Χωροταξίας και Δήμο- 




σίων Έργων αναθέτουμε τη δημοσίευση και εκτέλεση του 
παρόντος διατάγματος. 


Αθήνα, 22 Οκτωβρίου 1999 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜ. ΔΙΟΙΚΗΣΗΣ & 

ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΓΕΩΡΓ. ΦΛΩΡΙΔΗΣ Γ. ΠΑΠΑΝΤΩΝΙΟΥ 
-♦- 


ΥΦΥΠΟΥΡΓΟΣ 
ΠΕΡ1Β/ΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΧΡ. ΒΕΡΕΛΗΣ 

Ασκηση Πειθαρχικού Ελέγχου των εργοληπτικών επιχει¬ 
ρήσεων και των στελεχών τους και συγκρότηση Πει¬ 
θαρχικών Συμβουλίων στη Γενική Γραμματεία Δημο¬ 
σίων Έργων του ΥΠΕΧΩΔΕ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


τια αθέτηση των αναλαμβανομένων υποχρεώσεων έναντι 
του κυρίουτου έργου, καθώς και γιακάθε συμπεριφορά α¬ 
συμβίβαστη με την εργολαβική τους ιδιότητα και ιδίως για 
χρήση της εργολαβικής βεβαίωσης του ΜΕΕΠ χωρίς να 
συντρέχουν οι νόμιμες προϋποθέσεις, δυστροπία για ε¬ 
πανόρθωση σοβαρών κακοτεχνιών που έχουν βεβαιωθεί, 
έκπτωση, ενσυνείδητη προσπάθεια διαφόρου ποσοτικής 
εμφανίσεως των εκτελεσθεισών εργασιών, ψευδή δήλω¬ 
ση προς τον κύριο του έργου όταν αυτή απαιτείται από τις 
κείμενες διατάξεις, παράλειψη της υποχρεώσεως του α- 
ναδόχου για την τακτική καταβολή των αποδοχών του 
προσωπικού του εργοταξίου του, παράνομη εκχώρηση 
του έργου ή τμήματος αυτού, ύπαρξη σοβαρών ενδείξεων 
ότι έγινε συνεννόηση των συναγωνιζομένων προς αποφυ¬ 
γή πραγματικού συναγωνισμού και κάθε άλλη παράβαση 
των υποχρεώσεων του αναδόχου των προβλεπομένων α¬ 
πό την περί δημοσίων έργων νομοθεσία. 

3.0 πειθαρχικός αυτός έλεγχος, που ασκείται στις ερ¬ 
γοληπτικές επιχειρήσεις και τα στελέχη τους, είναι ανε¬ 
ξάρτητος από τον έλεγχο που ασκείται, σύμφωνα με τις ι- 
σχύουσες διατάξεις, για την αναθεώρηση και κατάταξη 
στις κατηγορίες των έργων και τάξεις του ΜΕΕΠ, από την 
υπηρεσία τήρησης των Μητρώων της Γ ενικής Γραμματεί¬ 
ας Δημοσίων Έργων του ΥΠΕΧΩΔΕ. 


Έχοντας υπόψη: 

1. Τις διατάξεις της παρ. 6 του άρθρου 15 του 
Ν. 1418/1984 " Δημόσια Έργα και ρυθμίσεις συναφών θε¬ 
μάτων " (Α’23), όπως αυτή προστέθηκε με την παρ. 4 του 
άρθρου 4του Ν.2229/1994 (ΑΊ38). 

2. Τις διατάξεις του άρθρου 29 Α’ του Ν.1558/1985 
(ΑΊ37), το οποίο προστέθηκε με το άρθρο 27 του 
Ν.2081/1992 (ΑΊ54) και τροποποιήθηκε με το άρθρο 1 
παρ. 2ατου Ν.2469/1977 (Α'38). 

3. Τις διατάξεις της παρ.3 του άρθρου 22 του 

Ν.2362/95 (Α' 247). , 

4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη για την αμοιβή των μελών 
των Πειθαρχικών Συμβουλίων και τη διενέργεια αυτοψιών 
, προϋπολογιζόμενη σε 11.000.000 δραχμές για κάθε 
χρόνο και η οποία θα καλυφθεί από τον τακτικό προϋπο¬ 
λογισμό της Γενικής Γραμματείας Δημοσίων Έργων του 
ΥΠΕΧΩΔΕ και συγκεκριμένα από τον ειδικό φορέα 31-120 
με κωδικό αριθμό εξόδου (ΚΑΕ 0515, 0871). 

5 Την 1107147/1239/006Α/4-10-96 κοινή απόφαση του 
Πρωθυπουργού και του Υπουργού Οικονομικών :" Ανά¬ 
θεση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών" (ΦΕΚ 922 Β’/7-10-96). 

6 Την αριθ. 222/1999 γνωμοδότηση του Συμβουλίου 
της Επικράτειας, μετά από πρόταση του Υπουργού Περι¬ 
βάλλοντος, Χωροταξίας και Δημοσίων Έργων και του Υ¬ 
φυπουργού Οικονομικών, αποφασίζουμε: 

Άρθρο 1 

Πειθαρχικός Έλεγχος 

1. Οι εργοληπτικές επιχειρήσεις που αναλαμβάνουν την 
εκτέλεση δημοσίων έργων και τα στελέχη των επιχειρή¬ 
σεων αυτών, υπόκεινται σε πειθαρχικό έλεγχο, σύμφωνα 
με τις διατάξεις της παρ. 6 του άρθρου 15του Ν.1418/84, 
όπως αυτή προστέθηκε με την παρ. 4 του άρθρου 4 του 
Ν.2229/94 και όπως ειδικότερα ορίζεται οπο παρόν διά¬ 
ταγμα. 

2. Ο πειθαρχικός έλεγχος ασκείται στις ανωτέρω εργο¬ 
ληπτικές επιχειρήσεις και τα στελέχη τους, για κάθε υπαι- 


Άρθρο 2 

Διοικητικές Κυρώσεις 

1. Διοικητικές κυρώσεις, σύμφωνα με τις ανωτέρω δια¬ 
τάξεις της παρ. 6του άρθρου 15 του Ν.1418/84, είναι: 

α) ο αποκλεισμός από δημοπρασίες της εργοληπτικής 
επιχείρησης μέχρι έξι (6) μήνες. 

β) ο υποβιβασμός της τάξης της εργοληπτικής επιχεί¬ 
ρησης από ορισμένες ή όλες τις κατηγορίες έργων. 

γ) η προσωρινή διαγραφή της εργοληπτικής επιχείρη¬ 
σης ή του στελέχους της από το Μητρώο που τηρεί η αρ¬ 
μόδια υπηρεσία της ΓΓΔΕ, από έξι (6) μήνες έως τρία (3) 
χρόνια. 

δ) η οριστική διαγραφή της επιχείρησης ή του στελέ¬ 
χους της από τα τηρούμενα ως άνω Μητρώα. 

2. Παρεπόμενη πειθαρχική συνέπεια, αποτελεί η επιβο¬ 
λή χρηματικής κύρωσης, σε βάρος των εργοληπτικών ε¬ 
πιχειρήσεων και των στελεχών τους, στους οποίους έ¬ 
χουν ήδη επιβληθεί οι διοικηπκές κυρώσεις της παρ. 1 του 

παρόντος άρθρου. 

Το χρηματικό πρόστιμο της παραγράφου αυτής καθο¬ 
ρίζεται, για μεν τη διοικητική κύρωση της περίπτωσης α 
της παρ. 1 του παρόντος άρθρου, από τον Υπουργό Περι¬ 
βάλλοντος, Χωροταξίας και Δημοσίων Εργων, για δε τις 
λοιπές διοικητικές κυρώσεις των περιπτώσεων β’, γ’ και 
δ’, από το αρμόδιο πειθαρχικό συμβούλιο, όπως ορίζεται 
στο άρθρο 10 του διατάγματος αυτού. 

3. Για τον καθορισμό του ύψους της επιβαλλόμενης δι¬ 
οικητικής κύρωσης και του αντίστοιχου χρηματικού προ¬ 
στίμου, το ύψος του οποίου δεν μπορεί να υπερβαίνει τα 
25.000.000 δρχ., σύμφωνα με τις αυτές ανωτέρω διατά¬ 
ξεις, το Πειθαρχικό Συμβούλιο συνεκτιμά ιδίως τις συνθή¬ 
κες διάπραξης της παράβασης, τη δυστροπία της εργο- 
ληππκής επιχείρησης για επανόρθωση της παραβασης 
και την τυχόν κατ’ εξακολούθηση διάπραξη παρόμοιων 
παραβάσεων εκ μέρους της ίδιας εργοληπτικής επιχείρη¬ 
σης ή των στελεχών της. 

4. Τα ανωτέρω χρηματικά πρόστιμα εισπράττονται σύμ¬ 
φωνα με τις διατάξεις του νόμου περί εισπράξεως δημο¬ 
σίων εσόδων. 

Αρθρο 3 

Λήξη Πειθαρχικής Ευθύνης 

1. Οι εργοληππκές επιχειρήσεις και τα στελέχη τους, 
που για οποιοδήποτε λόγο, έχουν αποβάλλει την ιδιότητα 
αυτή, δεν διώκονται πειθαρχικά, εκτός αν συντρέχει περί¬ 
πτωση παρεπόμενης χρηματικής κύρωσης σε βάρος 
τους. 

2. Σε κάθε περίπτωση, συνεχίζεται η πειθαρχική δίωξη 
που έχει αρχίσει. Η δίωξη αυτή διακόπτεται σε περίπτωση 
ορισπκής διαγραφής της επιχείρησης ή του στελέχους 
της από τα τηρούμενα Μητρώα ή θανάτου ή οριστικής ε¬ 
ξόδου από το επάγγελμα. 

Άρθρο 4 
Παραγραφή 

1. Οι πειθαρχικές παραβάσεις των εργοληπτικών επι¬ 
χειρήσεων και των στελεχών τους, παραγράφονται μετά 
από δέκα οκτώ (18) μήνες από το χρόνο που διεπράχθη- 
σαν. 

2. Οι πράξεις που απευθύνονται κατά της εργοληπτικής 
επιχείρησης ή του στελέχους της για τη δίωξη της παρά¬ 
βασης, διακόπτουν την παραγραφή. Μέσα όμως σε δέκα 
οκτώ (18) μήνες από την πρώτη αυτή διακοπή του χρόνου 
της παραγραφής, πρέπει να έχει εκδοθεί η απόφαση του 
Πρωτοβάθμιου Πειθαρχικού Συμβουλίου, διαφορετικά η 
παράβαση παραγράφεται. 

3. Πειθαρχική παράβαση η οποία παραγράφηκε, ήρτά 
την έκδοση αποφάσεως του Πρωτοβαθμίου έστω Πει¬ 
θαρχικού Συμβουλίου, μπορεί να ληφθεί υπόψη σαν επι- 
βαρυντική περίπτωση στην επιμέτρηση της ποινής κατά 
την τιμωρία άλλης πειθαρχικής παράβασης που διαπρά- 
χθηκε πριν την παραγραφή εκείνης. 

4. Οι ποινές που επιβάλλονται, ουδέποτε διαγράφονται 
από το Μητρώο της εργοληπτικής επιχείρησης. Οι παρα- 
βάσεις που παραγράφονται, μνημονεύονται επίσης στο 
Μητρώο αυτό. Η μνεία αυτή ουδέποτε διαγράφεται από 
το Μητρώο, στα χορηγούμενα όμως, μετά από αίτηση της 
ίδιας εργολητικής επιχείρησης, πιστοποιητικά πειθαρχι¬ 
κής κατάστασης δεν αναγράφονται οι επιβληθείσες ποι¬ 
νές μετά τριετία από την τελεσιδικία της πειθαρχικής α¬ 
πόφασης, εκτός αν αυτή επέβαλε την ποινή της οριστικής 
διαγραφής από τα τηρούμενα Μητρώα. 

Άρθρο 5 
Δεδικασμένο 

1. Καμμία εργοληπτική επιχείρηση ή στέλεχος αυτής δε 
διώκεται δεύτερη φορά για την ίδια πειθαρχική παράβαση. 

2. Για την ίδια πειθαρχική παράβαση μία μόνο ποινή επι¬ 
βάλλεται. 

3. Με την ίδια πειθαρχική απόφαση μία ποινή επιβάλλε¬ 
ται, εκτός αν συντρέχει περίπτωση παρεπόμενης κύρω¬ 
σης. 

Άρθρο6 

Πρωτοβάθμιο Πειθαρχικό Συμβούλιο 
1. Για την εκδίκαση, σε πρώτο βαθμό, των πειθαρχικών 
παραβάσεων των εργολητπτκών επιχειρήσεων και των 
στελεχών τους, συνιστάται Πρωτοβάθμιο Πειθαρχικό 
Συμβούλιο, που αποτελείται από: 


α)'Ενα τεχνικό υπάλληλο, κατηγορίας ΠΕ, με βαθμό Δι- 
ευθυντού της ΓΓΔΕ του ΥΠΕΧΩΔΕ, ως Πρόεδρο. 

β)Τρεις τεχνικούς υπαλλήλους του κλάδου ΠΕ της 
ΓΓΔΕ του ΥΠΕΧΩΔΕ. 

γ)Δύο εκπροσώπους των πανελλήνιων επαγγελματικών 
εργοληπτικών ενώσεων, που προτείνονται σύμφωνα με 
τις διατάξεις της παρ. 3 του παρόντος. 

δ)Έναν εκπρόσωπο του Τεχνικού Επιμελητηρίου της Ελ¬ 
λάδας, που προτείνεται με τον αναπληρωτή του από το ΤΕΕ. 

2.0 Πρόεδρος και τα μέλη της ανωτέρω περίπτωσης β’ 
ορίζονται με τους αναπληρωτές τους, από τον Υπουργό 
Περιβάλλοντος, Χωροταξίας και Δημοσίων Έργων με την 
απόφαση συγκρότησης του Συμβουλίου. 

3. Τα μέλη της ανωτέρω περίπτωσης γ’ και οι αναπλη¬ 
ρωτές τους υποδεικνύονται από τις επαγγελματικές ερ- 
γοληππκές ενώσεις. Για την υπόδειξή τους καλούνται οι 
σχετικές ενώσεις να υποδείξουν κοινούς εκπροσώπους. 

Σε περίπτωση που οι διάφορες ενώσεις υποδείξουν διά¬ 
φορα πρόσωπα ως μέλη, ο Υπουργός ΠΕΧΩΔΕ επιλέγει 
τα τακτικά και αναπληρωματικά μέλη από τα πρόσωπα 
που προτάθηκαν. 

4. Οι εκπρόσωποι των πανελληνίων επαγγελματικών ερ- 
γολητπτκών ενώσεων και του ΤΕΕ, προτείνονται με τους 
αναπληρωτές τους μέσα σε ένα (1) μήνα από την κοινο¬ 
ποίηση του σχετικού εγγράφου του ΥΠΕΧΩΔΕ. 

Αν περάσει άπρακτη η προθεσμία, γίνεται έγγραφη υ¬ 
πόμνηση και τάσσεται νέα προθεσμία που δεν μπορεί να 
είναι μικρότερη των πέντε ημερών. Μετά την πάροδο της 
προθεσμίας αυτής ο Υπουργός Π ΕΧΩΔΕ μπορεί να διορί¬ 
σει οίκοθεν τα μέλη αυτά. 

5. Η θητεία του Προέδρου και των μελών του Πειθαρχι¬ 
κού Συμβουλίου ορίζεται για δύο ημερολογιακά έτη, αρ¬ 
χίζει την 1η Ιανουάριου του πρώτου έτους και λήγει την 
31η Δεκεμβρίου του δεύτερου έτους. Η συγκρότηση γί¬ 
νεται με απόφαση του Υπουργού ΠΕΧΩΔΕ που εκδίδεται 
μέσα στο Δεκέμβριο κάθε δεύτερου έτους. Στη διάρκεια 
της θητείας, αντικατάσταση μέλους επιτρέπεται μόνο για 
εύλογη αιτία. 

Σε περίπτωση αντικατάστασης μέλους, το νέο μέλος 
διανύει το υπόλοιπο της θητείας. Ειδικά για την πρώτη θη¬ 
τεία των μελών, αυτή αρχίζει από τη συγκρότηση του Συ μ- 
βουλίου και λήγει την 31 η Δεκεμβρίου 2000. 

6. Τα ανωτέρω οριζόμενα μέλη του Πρωτοβάθμιου Πει¬ 
θαρχικού Συμβουλίου, όπως και τα μέλη του Δευτερο¬ 
βάθμιου Πειθαρχικού Συμβουλίου, όπως ορίζονται κατω¬ 
τέρω στο άρθρο 7 του παρόντος διατάγματος, δεν πρέπει 
να μετέχουν ως Πρόεδροι ή μέλη σας Επιτροπές ΜΕΕΠ, 
ΜΕΚ και ΓΕΜ της ΓΓΔΕ του ΥΠΕΧΩΔΕ. 

7. Τα μέλη των Πειθαρχικών Συμβουλίων καλούνται στις 
συνεδριάσεις σύμφωνα με την παρ.5 του άρθρου 19 του 
Ν. 1599/86 (Α’75). Τα αναπληρωμαπκά μέλη συμμετέχουν 
στο Συμβούλιο σε περίπτωση έλλειψης, απουσίας ή κω¬ 
λύματος του τακτικού μέλους. Γ ια το γεγονός αυτό γίνε¬ 
ται ρητή μνεία στα πρακτικά. 

8. Καθήκοντα Γραμματέα του Συμβουλίου εκτελεί υ¬ 
πάλληλος της ΓΓΔΕ, που ορίζεται με τον αναπληρωτή του 
από τον Υπουργό ΠΕΧΩΔΕ. 

9. Το Συμβούλιο βρίσκεται σε απαρτία, όταν παρίσταται 
ο Πρόεδρος και 3 μέλη αυτού. 

10. Οι αποφάσεις λαμβάνονται κατά πλειοψηφία των 
παρόντων. Σε περίπτωση ισοψηφίας υπερισχύει η γνώμη 
του Προέδρου του Συμβουλίου. 

11. Τα πρακπκά και πς αποφάσεις του Συμβουλίου, υ- 

πογράφει ο Πρόεδρος και ο Γραμματέας αυτού. Στα πρα¬ 
κτικά καταχωρίζεται συνοπτικά και η γνώμητωντυχόν μει- 
οψηφούντων μελών. 

12. Το Πρωτοβάθμιο Πειθαρχικό Συμβούλιο, εδρεύει 
στη ΓΓΔΕ του ΥΠΕΧΩΔΕ και εξυπηρετείται από τη Διεύ¬ 
θυνση Μητρώων και Τεχνικών Επαγγελμάτων της ίδιας 
Γενικής Γραμματείας. 

Άρθρο 7 

Δευτεροβάθμιο Πειθαρχικό Συμβούλιο 

1. Για την εκδίκαση των εφέσεων κατά των αποφάσεων 
του Πρωτοβάθμιου Πειθαρχικού Συμβουλίου συνιστάται 
Δευτεροβάθμιο Πειθαρχικό Συμβούλιο, που αποτελείται 
από: 

α) Ένα τεχνικό υπάλληλο, με βαθμό Γενικού Διευθυντού 
της ΓΓΔΕ του ΥΠΕΧΩΔΕ, ως Πρόεδρο. 

β) Τον προϊστάμενο του Γ ραφείου Νομικού Συμβούλου 
στη ΓΓΔΕ, με αναπληρωτή του τον αρχαιότερο πάρεδρο 
στο ίδιο Γ ραφείο. 

γ) Δύο τεχνικούς υπαλλήλους, κατηγορίας ΠΕ, με βαθ¬ 
μό Διευθυντού της ΓΓΔΕ του ΥΠΕΧΩΔΕ. 

δ) Δύό εκπροσώπους των πανελληνίων επαγγελματι¬ 
κών εργοληπτικών ενώσεων, που προτείνονται σύμφωνα 
με τις ανωτέρω διατάξεις της παρ. 3 του άρθρου 6 του πα¬ 
ρόντος διατάγματος. 

ε) Έναν εκπρόσωπο του Τεχνικού Επιμελητηρίου της 
Ελλάδας, που προτείνεται με τον αναπληρωτή του από το 
ΤΕΕ. 

2. Οι παράγραφοι 2 έως και 12 του προηγούμενου άρ¬ 
θρου 6 του παρόντος διατάγματος, εφαρμόζονται αναλό- 
γως και στο Δευτεροβάθμιο Πειθαρχικό Συμβούλιο. Το 
Δευτεροβάθμιο Συμβούλιο βρίσκεται σε απαρτία, όταν 
παρίσταται ο Πρόεδρος και 4 μέλη αυτού. Για την επιβο¬ 
λή της ποινής της ορισπκής διαγραφής της επιχείρησης 
ή του στελέχους της από τα τηρούμενα Μητρώα, απαιτεί¬ 
ται όπως ψηφίσουν υπέρ αυτής τουλάχιστον τα 5 από τα 
μέλη του Δευτεροβάθμιου Πειθαρχικού Συμβουλίου. 

Άρθρο 8 

Πρόταση για Πειθαρχική Δίωξη 

1. Για την κίνηση της πειθαρχικής δίωξης, ο Προϊστάμε¬ 

νος της Διευθύνουσας Υπηρεσίας του έργου, κατά τη δη- 
μοπράτηση ή την εκτέλεση του οποίου, σημειώθηκε η πει¬ 
θαρχική παράβαση της εργοληππκής επιχείρησης ή του 
στελέχους της ή προέκυψαν σοβαρές ενδείξεις ότι έγινε 
παράβαση, υποχρεούται να διαβιβάσει σχετική πρόταση 
στον αρμόδιο Προϊστάμενο της Προίσταμένης του έργου 
Αρχής. χ , 

2. Σε περιπτώσεις δημοσίων έργων που εκτελουνται α¬ 
πό φορείς του ευρύτερου δημόσιου τομέα που έχουν ε¬ 
ξαιρεθεί, σύμφωνα με τις διατάξεις του άρθρου 2 του 
Ν. 1418/84 όπως αυτό κάθε φορά ισχύει, από τις διατάξεις 
της νομοθεσίας περί εκτελέσεως δημοσίων έργων, η α¬ 
νωτέρω πρόταση για πειθαρχική δίωξη γίνεται από τον 
Προϊστάμενο της αντίστοιχης υπηρεσίας του φορέα. 

3. Για παραβάσεις που δεν σχετίζονται άμεσα με την ε¬ 
κτέλεση ή τη δημοπράτηση του έργου, η υποχρέωση πρό¬ 
τασης προς δίωξη υπάρχει και για τον Προϊστάμενο της υ¬ 
πηρεσίας που έλαβε γνώση της παράβασης. 

Εάν για την ίδια παράβαση επιληφθούν περισσότεροι 
του ενός προϊστάμενοι, οι προτάσεις τους συνεκπμώνται 
για την άσκηση της πειθαρχικής δίωξης, σύμφωνα με τις 
διατάξεις του επόμενου άρθρου. 


4. Η πρόταση για πειθαρχική δίωξη περιλαμβάνει τα 
στοιχεία των εργοληπτικών επιχειρήσεων ή των στελεχών 
τους που διέπραξαν την παράβαση, περιγραφή της πα¬ 
ράβασης, συνοπτική αναφορά του τρόπου με τον οποίο 
συγκεντρώθηκαν οι πληροφορίες και τα στοιχεία της πα¬ 
ράβασης, τα πρόσωπα τα οποία μπορούν να χρησιμεύ¬ 
σουν ως μάρτυρες, τα έγγραφα ή επικυρωμένα αντίγρα¬ 
φα αυτών που συνοδεύουν την παραπομπή και κάθε άλλη 
σχετική χρήσιμη πληροφορία. 

5. Στην πρόταση περιλαμβάνεται υποχεωτικά η διεύ¬ 
θυνση κατοικίας ή η έδρα της εργοληπτικής επιχείρησης 
ή του στελέχους της εργοληπτικής επιχείρησης. 

Η πρόταση παραπομπής κοινοποιείται στην εργοληπτι¬ 
κή επιχείρηση ή το στέλεχος που παραπέμπεται, με απο¬ 
δεικτικό επιδόσεως. 

6. Σε περίπτωση κηρύξεως εκπτώτου του αναδόχου του 
έργου, η πρόταση του παρόντος άρθρου υποβάλλεται α¬ 
μέσως μετά την απόρριψη των ενστάσεων του αναδόχου 
κατά της απόφασης, σύμφωνα με τις περί εκτελέσεως δη¬ 
μοσίων έργων διατάξεις και συνοδεύεται απαραίτητα από 
την απορριπτική αυτή απόφαση. 

Άρθρο9 

Πειθαρχική Δίωξη 

1.0 αρμόδιος, σύμφωνα με την παρ. 1 του άρθρου 8του 
παρόντος διατάγματος, προϊστάμενος αφού λάβει την 
πρόταση για πειθαρχική δίωξη, προβαίνει σε ουσιαστική 
εξέταση αυτής, υποχρεούμενος να διεκπεραιώσει την υ¬ 
πόθεση σε εύλογο χρόνο, είτε με αιτιολογημένη πράξη 
παραπομπής αυτής στο αρχείο είτε με την άσκηση της 
πειθαρχικής δίωξης κατά της υπαίτιας εργοληπτικής επι¬ 
χείρησης ή του υπαίτιου στελέχους αυτής. 

2. Σε κάθε περίπτωση ο αρμόδιος για την άσκηση πει¬ 
θαρχικής δίωξης προϊστάμενος, μπορεί να ζητήσει τη διε¬ 
ξαγωγή ένορκης διοικητικής εξέτασης, εάν τα στοιχεία 
της πρότασης δεν κριθούν επαρκή. 

Η διοικητική αυτή εξέταση διενεργείται από τον ανωτέ¬ 
ρω αρμόδιο προϊστάμενο ή από τον οριζόμενο από αυτόν 
ανώτερο υπάλληλο της υπηρεσίας. 

Ο διεξάγων την εξέταση, μπορεί να προβεί σε όλες τις 
απαραίτητες ενέργειες για την αυτοψία και εξέταση προ¬ 
σώπων και σχετικών ιδιωτικών και δημόσιων εγγράφων, ε¬ 
φαρμόζοντας τις σχετικές διατάξεις του Κώδικα Ποινικής 
Δικονομίας. 

Σε κάθε περίπτωση τα στοιχεία της παράβασης τίθενται 
σε γνώση της εργοληπτικής επιχείρησης ή του στελέχους 
που παραπέμπεται, για την υποβολή τυχόν αντιρρήσεων 
σε ανατρεπτική προθεσμία δέκα (10) ημερών. 

3. Η παραπομπή της υπόθεσης στο αρχείο γίνεται από 
τον αρμόδιο προϊστάμενο, εάν από την ουσιασηκή εξέτα¬ 
ση της υπόθεσης πεισθεί όπ δεν υφίστανται ουσιώδεις εν¬ 
δείξεις ότι διεπράχθει πειθαρχική παράβαση. 

4. Για την παραπομπή της υπόθεσης στο αρχείο, είτε 
χωρίς τη διενέργεια διοικητικής εξέτασης είτε μετά την υ¬ 
ποβολή του πορίσματος αυτής, συντάσσεται σχετική 
πράξη και αποστέλλεται έγγραφο στην υπηρεσία που υ¬ 
πέβαλε την πρόταση δίωξης, το οποίο κοινοποιείται επί¬ 
σης στην αρμόδια για την τήρηση των Μητρώων Υπηρε¬ 
σία της ΓΓΔΕ του ΥΠΕΧΩΔΕ και στην ενδιαφερόμενη ερ¬ 
γοληπτική επιχείρηση. 

5. Για την άσκηση της πειθαρχικής δίωξης, ο αρμόδιος 
προϊστάμενος απευθύνει έγγραφο προς τον Υπουργό 
ΠΕΧΩΔΕ μετά του σχετικού φακέλου της υπόθεσης και 

τις τυχόν εμπρόθεσμες αντιρρήσεις της διωκόμενης ερ¬ 
γοληπτικής επιχείρησης ή του στελέχους της. 

Το έγγραφο αυτό κοινοποιείται στην ενδιαψερόμενη 
εργοληπτική επιχείρηση με αποδεικτικό επιδόσεως. 

Ο Υπουργός ΠΕΧΩΔΕ μπορεί να μην ασκήσει πειθαρχι¬ 
κή δίωξη, αν δεν συντρέχουν οι προς τούτο νόμιμες προ¬ 
ϋποθέσεις, να επιβάλλει στη διωκόμενη εργοληπτική επι¬ 
χείρηση τη διοικητική κύρωση του αποκλεισμού από δη¬ 
μοπρασίες μέχρι έξι (6) μήνες και την παρεπόμενη 
χρηματική κύρωση ή να παραπέμψει την υπόθεση για εκ¬ 
δίκαση στο Πρωτοβάθμιο Πειθαρχικό Συμβούλιο. 

Άρθρο 10 

Διαδικασία ενώπιον του Πρωτοβάθμιου Πειθαρχικού 
Συμβουλίου 

1. Το Πρωτοβάθμιο Πειθαρχικό Συμβούλιο, μετάτην πα¬ 
ραπομπή της υπόθεσης από τον Υπουργό ΠΕΧΩΔΕ, καλεί 
τη διωκόμενη εργοληπτική επιχείρηση ή το υπαίτιο στέ¬ 
λεχος, να υποβάλλει την απολογία της μέσα σε ανατρε¬ 
πτική προθεσμία τριάντα (30) ημερών. Μετά την παρέ¬ 
λευση της προθεσμίας αυτής ορίζει δικάσιμο και καλείτο 
νόμιμο εκπρόσωπο της επιχείρησης να παραστεί σε αυτή 
για την υπεράσπισή του. Η δικάσιμος δεν μπορεί να ορι¬ 
στεί νωρίτερα από 30 ημέρες από την κλήση του διωκό¬ 
μενου πειθαρχικά. Το Πειθαρχικό Συμβούλιο, μετάτην α¬ 
ποδεικτική διαδικασία, συνεχίζει τη συνεδρίασή του την ί¬ 
δια ή άλλη ημέρα και αποφασίζει για την υπόθεση. 

2. Η απόφαση δημοσιεύται σε ειδικό βιβλίο με την επι¬ 
μέλεια του Γραμματέα και κοινοποιείται, με αποδεικτικό ε- 
πιδόσεως, στον πειθαρχικά διωκόμενο, στον αρμόδιο 
προϊστάμενο που άσκησε την πειθαρχική δίωξη και στον 
Υπουργό ΠΕΧΩΔΕ. 

3. Η πειθαρχική δίωξη που ασκείται στο Πρωτοβάθμιο 
Πειθαρχικό Συμβούλιο δεν ανακαλείται, περαιώνεται δε 
οπωσδήποτε με την έκδοση απόφασης με την επιφύλαξη 
βεβαίως των διατάξεων της παρ. 2 του άρθρου 3 του πα¬ 
ρόντος διατάγματος. 

4. Το Πειθαρχικό Συμβούλιο εκτιμά ελεύθερα τα απο¬ 
δεικτικά στοιχεία. 

5. Οι πειθαρχικές αποφάσεις πρέπει να είναι πλήρως αι¬ 
τιολογημένες. Ανάκληση πειθαρχικής απόφασης δεν επι¬ 
τρέπεται. 

6. Το Πειθαρχικό Συμβούλιο μπορεί να ορίσει σαν ειση¬ 
γητή της υπόθεσης ένα από τα μέλη του ή και να διατάξει 
τη συμπλήρωση της διοικητικής εξέτασης. 

Άρθρο 11 

Κωλύματα μελών Πειθαρχικού Συμβουλίου 

Στο Πρωτοβάθμιο και Δευτεροβάθμιο Πειθαρχικό Συμ¬ 
βούλιο δεν μπορούν να μετέχουν οι κατ’ ευθεία γραμμή εξ. 
αίματος συγγενείς του διωκόμενου ή εκ πλαγίου μέχρι και 
του τετάρτου βαθμού και ο σύζυγος ή εξ αγχιστείας συγ¬ 
γενής μέχρι και του δευτέρου βαθμού. Την εξαίρεση μπο¬ 
ρούν να ζητήσουν τα μέλη του Συμβουλίου οίκοθεν ή και 
ο διωκόμενος. Ο ίδιος μπορεί να ζητήσει την εξαίρεση μέ¬ 
χρι δύο το πολύ μελών. Η αίτηση για την εξαίρεση υπο¬ 
βάλλεται στον Πρόεδρο πριν από την έναρξη της συζήτη¬ 
σης και επ’αυτής αποφασίζει το Συμβούλιο μετά από σύ¬ 
σκεψη, χωρίς τη συμμετοχή του μέλους του οποίου 
ζητείται η εξαίρεση. 

Άρθρο 12 
Έφεση 

1. Οι αποφάσεις του Πρωτοβάθμιου Πειθαρχικού Συμ¬ 
βουλίου, υπόκεινται σε έφεση. Η έφεση αυτή ασκείται ε¬ 
νώπιον του Δευτεροβάθμιου Πειθαρχικού Συμβουλίου 


και κατατίθεται στη Διεύθυνση Μητρώων και Τεχνικών Ε¬ 
παγγελμάτων της ΓΓΔΕ του ΥΠΕΧΩΔΕ. 

2. Δικαίωμα έφεσης έχουν: 

α) η εργοληπτική επιχείρηση ή το στέλεχος αυτής που 
τιμωρήθηκαν πειθαρχικά 
β) ο Υπουργός ΠΕΧΩΔΕ 

3. Η έφεση ασκείται μέσα σε προθεσμία τριάντα (30) η¬ 
μερών. Η προθεσμία αρχίζει τόσο για τον τιμωρηθέντα ό¬ 
σο και για τον Υπουργό ΠΕΧΩΔΕ, από την κοινοποίηση 
στον καθένα από αυτούς της πρωτοβάθμιας απόφασης. 

4. Περισσότερες εφέσεις που ασκούνται κατά της ίδιας 
απόφασης και πριν από την έκδοση οριστικής απόφασης 
για μία εξαυτών, συνεκδικάζονται. 

5. Η ασκηθείσα έφεση, αναστέλλει την εκτέλεση της α¬ 
πόφασης του Πρωτοβάθμιου Πειθαρχικού Συμβουλίου . 

6. Με την άσκηση της έφεσης, η υπόθεση μεταβιβάζεται 
καθ’ολοκληρία στο Δευτεροβάθμιο Πειθαρχικό Συμβού¬ 
λιο. 

Άρθρο 13 

Διαδικασία ενώπιον του Δευτεροβάθμιου Πειθαρχικού 
Συμβουλίου 

Έγκριση και Εκτέλεση των Αποφάσεων αυτού 

1. Για την εκδίκαση της υπόθεσης ενώπιον του Δευτε¬ 
ροβάθμιου Πειθαρχικού Συμβουλίου, την εκτέλεση των α¬ 
ποφάσεων και την εξαίρεση των μελών του, εφαρμόζο¬ 
νται αναλόγως οι διατάξεις των άρθρων 10 και 11 του πα¬ 
ρόντος διατάγματος, εκτός αν ορίζεται διαφορετικά στις 
επόμενες παραγράφους του άρθρου αυτού. 

2. Η απόφαση του Δευτεροβάθμιου Πειθαρχικού Συμ¬ 
βουλίου δεν κοινοποιείται, αλλά υποβάλλεται στον Υ¬ 
πουργό ΠΕΧΩΔΕ, ο οποίος εντός μηνός από την παραλα¬ 
βή αυτής, την επικυρώνει αμελλητί με απόφασή του. 

Η απόφαση του Υπουργού ΠΕΧΩΔΕ με αντίγραφο της 
απόφασης του Δευτεροβάθμιου Πειθαρχικού Συμβουλί¬ 
ου, κοινοποιείται στους ενδιαφερόμενους και αποτελεί 
την οριστική κρίση της υπόθεσης σε δεύτερο βαθμό. 

3. Η εκτέλεση της απόφασης, σύμφωνα με τα οριζόμε¬ 
να στην προηγούμενη παράγραφο, γίνεται με μέριμνα της 
Διεύθυνσης Μητρώων και Τεχνικών Επαγγελμάτων της 
ΓΓΔΕ του ΥΠΕΧΩΔΕ. Η παρεπόμενη χρηματική κύρωση 
που επεβλήθει στην εργοληπτική επιχείρηση ή το υπαίτιο 
στέλεχος αυτής, καταβάλλεται μέσα σε ένα (1) μήνα από 
την κοινοποίηση της απόφασης αυτής. 

Αρθρο 14 

Σχέση Πειθαρχικής Διαδικασίας με άλλες δίκες. 
Επανάληψη της Πειθαρχικής Διαδικασίας 

1. Η πειθαρχική διαδικασία δεν αναστέλλεται, ούτε ανα¬ 
βάλλεται εξαιτίας εκκρεμούς δίκης, ενώπιον δικαστηρίου 
οποιοσδήποτε δικαιοδοσίας. 

2. Στοιχεία που προκύπτουν από αμετάκλητες αποφά¬ 
σεις ποινικών ή αστικών δικαστηρίων και με τα οποία βε¬ 
βαιώνεται ρητά η ύπαρξη ή ανυπαρξία πραγματικών γε¬ 
γονότων, αυτά γίνονται δεκτά σε πειθαρχική διαδικασία 
που βρίσκεται σε εξέλιξη από τα Πειθαρχικά Συμβούλια, 
για την έκδοση της απόφασής τους. 

Στην περίπτωση κατά την οποία εργοληπτική επιχείρη¬ 
ση ή στέλεχος αυτής, δικαιωθεί τελεσίδικα από αστικό, 
ποινικό ή διοικητικό δικαστήριο για τη διαφορά που προ- 
κάλεσε την πειθαρχική δίωξη, οι ανωτέρω υπαίτιοι μπο¬ 
ρούν να ζητήσουν, από το Δευτεροβάθμιο Πειθαρχικό 
Συμβούλιο, την επανάκριση της υποθέσεώς τους. 

Η επανάκριση γίνεται υποχρεωτικά μέσα σε προθεσμία 
δύο (2) μηνών από την αίτηση του διωκόμενου. Στην περί¬ 
πτωση αυτή το Δευτεροβάθμιο Πειθαρχικό Συμβούλιο υ- 
ποχρεούται να ακυρώσει την πειθαρχική ποινή της ορι¬ 
στικής διαγραφής από τα τηρούμενα Μητρώα, που τυχόν 
είχε επιβάλλει. Έχει το δικαίωμα όμως εκτιμώντας κατ’ου- 
σίαν τα πραγματικά γεγονότα και σε εφαρμογή της παρ. 
2 του παρόντος άρθρου, να επιβάλλει την ποινή της προ¬ 
σωρινής διαγραφής του υπαίτιου από τα Μητρώα. 

Για την ποινή την οποία εξέτισε η εργοληπτική επιχείρη¬ 
ση ή το στέλεχος της, μέχρι την επανάκριση της υπόθε¬ 
σης, δεν γεννάται κανένα δικαιώμα αποζημίωσης γιατους 
τιμωρηθέντες. Σε περίπτωση όμως πλήρους απαλλαγής 
τους, η όλη ποινή διαγράφεται από τα Μητρώα. 


Άρθρο 15 
Έναρξη Ισχύος 

Οι διατάξεις του παρόντος διατάγματος εφαρμόζονται α¬ 
πό τη δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του διατάγματος αυτού. 

Αθήνα, 25 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννι/νν.β 1 . 9 Γ 

Θ-ΓΠ3Η: ννββΐΤ133ΐβΓ @ βΐ.ςμ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13Τ.Κ.491Ϊ0 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ " Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ £ 8 σε \(δες Κ αι άνω προσαύξηση 100 δρχ. ανά 8σέλιδο ή μέρος αυτού 

Γ ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕ Π κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























